stanford-oval/wikipedia huggingface dataset:
יחסי החוץ של סין

משרד החוץ הסיני
יחסי החוץ של סין הם היחסים הבינלאומיים של הרפובליקה העממית של סין בזירה הפוליטית העולמית.
סין מקיימת יחסים דיפלומטיים עם רוב מדינות העולם. סין לא מקיימת יחסים רשמיים עם טאיוואן, שכן היא טוענת לבעלות עליה. עם זאת היא מקיימת איתה יחסי מסחר ותיירות הדוקים. בנוסף לכך סין מתנגדת לטנזין גיאטסו, הדלאי לאמה ה-14 של טיבט.
לצד התחזקותה הכלכלית של סין, בראשית המאה ה-21, שואפת סין לחזק את מעמדה הבינלאומי ואת השפעתה, ולתרגם את עוצמתה הכלכלית לעוצמה דיפלומטית. השאיפות הללו מגיעות בעיקר מאינטרסים כלכליים, אולם גם מצרכי פנים - לסייע ולהציג בפני אזרחי סין מצג על פיו סין מדינה מצליחה בכל קנה מידה, וחוזרת לימי התהילה הגדולים שלה. סין ממצבת את עצמה כמודל לחיקוי עבור מדינות לא ליברליות רבות. ממשלים דיקטטוריים רבים ניצבו זמן רב מול הנוסחה שהייתה נהוגה במחצית השנייה של המאה ה-20, דמוקרטיה ליברלית עם צמיחה כלכלית, או משטר דיכוי עם קשיים כלכליים. סין היא מודל ייחודי של צמיחה כלכלית משגשגת לצד משטר אוטוקרטי מובהק, וחלק מהשפעתה הרבה של סין על מדינות רבות הוא ניסיון להוות מודל לחיקוי בהקשר זה.
אחת השאיפות המרכזיות של סין בעשור השני של המאה ה-21, היא חידושה של דרך המשי ההיסטורית בגרסה מודרנית יותר, וליצור מערכת תובלה יבשתית וימית שיכולה לסייע לשנע סחורות במהירות אל המזרח התיכון, ואירופה. שאיפות אלו עודדו את סין לקיים יחסים דיפלומטיים עם מדינות רבות במזרח התיכון, וסין ייחודית בכך שהיא מקיימת יחסים דיפלומטיים פוריים גם עם מדינות המשויכות בדרך כלל לשני צידי מתרס יריבים בדיפלומטיה העולמית, לדוגמה, עם איראן מצד אחד, ועם ישראל וערב הסעודית מצד שני. האינטרסים של סין מעודדים אותה לשאוף ליציבות המשטרים במזרח התיכון, והיא פועלת במידת מה כדי לנסות ולסייע למנוע הפיכות שעלולות להקשות על שיתוף הפעולה הכלכלי. קשריה בעולם הערבי וסיועה ליציבות מדינות אלו משתלמות גם בהקשרים נוספים - גם בחיזוק קשרי המסחר סביב הנפט של מדינות ערב, וגם בהעלמת עין דיפלומטית מדיכוי האוכלוסייה המוסלמית האויגורית שבמחוז שינג'יאנג.
סין מרבה להלוות סכומים גדולים למדינות מתפתחות, והואשמה על ידי ארצות הברית בכך שמספקת את ההלוואות ללא בטוחות סבירות במטרה להביא את המדינות לחדלות פרעון שתאפשר לסין להשתלט על נכסים של המדינות. האשמות אלו נתלו במספר מקרים ספציפיים, למשל, העברת נמל ימי מסרי לנקה לסין, לאחר שסרי לנקה לא עמדה בהלוואות לסין, או הכפפת מרבית עתודות הנפט של אקוודור לשליטת סין בתמורה לכיסוי הלוואות. עם זאת, מחקר של קבוצת רודיום, המפרסמת עצמאית מחקרים הקשורים לסין והמערב, הראה שמקרים אלו הם מיעוט, ושבדרך כלל במקרים של אי עמידה בחובות, סין מבצעת פריסה מחדש של התשלומים, תוך ויתור או דחייה של חלק מהחובות.
היסטוריה

האימפריה הסינית ההיסטורית, קיימה יחסים עם אימפריות ומדינות שכנות במהלך ההיסטוריה.
היסטוריה > תקופת שושלת האן

שושלת האן התפרשה על שתי תקופות: שושלת האן המערבית ושושלת האן המזרחית, ובין שתיהן עמדה במשך שנים ספורות שושלת שין. בשנים אלו החלה תקופת מסחר של דרך המשי.
חגורה אחת דרך אחת

חגורה אחת, דרך אחת, או דרך המשי. הוא מיזם כלכלי של הממשלה הסינית המטרה הסינית היא לאחד את מדינות העולם סביבה, ולהפוך את עצמה למעצמה כלכלית שולטת בעולם, ולהחזיר את דרך המשי ההיסטורית.
ארצות הברית מתנגדת לתוכנית זו של הסינים, וטוענת כי הסינים מנסים כך להשתלט על העולם, עם זאת הכלכלה בסין הפנימית עדיין לא טובה בכלל, בסין חיים למעלה ממיליארד בני אדם, שחלק גדול מהם חיים כמו במדינות העולם השלישי, והשקעה גדולה של סין במדינות אחרות גורמת לביקורות נגדה.
מדיניות פוליטית

קיימות שתי מדינות בעולם, טאיוואן וטיבט, שסין טוענת לריבונות עליהן. ועל כן, כל מדינה שתכיר באחת מהן לא תוכל לקיים יחסים עם הרפובליקה העממית של סין.
מדיניות פוליטית > הסכסוך בין סין לטאיוואן

בין סין (הרפובליקה העממית של סין), לבין טאיוואן (הרפובליקה הסינית), קיים סכסוך ארוך שנים בשאלה איזו מהן היא סין האמיתית, היות שישנה רק סין אחת, הודיע הרפובליקה העממית של סין כי כל מדינה שתנהל דיפלומטיה עם טאיוואן, לא תוכל לקיים יחסים עם סין. כל מדינה בעולם נאלצה לבחור האם היא מכירה ברפובליקה העממית של סין, או שהיא מכירה ברפובליקה הסינית, רוב מדינות העולם החליטו לקיים יחסים עם סין, ולא עם טאיוואן, כפי שמתואר במפה משמאל. רק 13 מדינות בעולם מקיימות יחסים עם טאיוואן ולא עם סין.
מדיניות פוליטית > הסכסוך עם טיבט

בדומה לטאיוואן, גם טיבט טוענת לעצמאות, אך מנגד הסינים טוענים כי טיבט היא חלק מסין. בניגוד לטאיוואן (בה 12 מדינות באומות המאוחדות והכס הקדוש מכירות כמדינה עצמאית), בטיבט אף מדינה באומות המאוחדות לא מכירה כמדינה עצמאית.
הרפובליקה העממית של סין היא אינה היחידה שטוענת לריבונות על טיבט, גם הממשלה הטיבטית הגולה טוענת לריבונות על טיבט. וכן טאיוואן (הרפובליקה הסינית) טוענת לריבונות על שטח זה, כמו על כל סין.
יחסים עם מדינות העולם > אוקיאניה

פרט לאוסטרליה וניו זילנד קיימות עוד מדינות איים קטנות שמקיימות יחסים דיפלומטיים עם סין. במדינות אלו ישנם סינים רבים שהגיעו לאיים אלו במהלך השנים.
מתוך 14 מדינות העולם שמכירות רק בטאיוואן ולא ברפובליקה העממית של סין 4 נמצאות באוקיאניה, מספר גדול ביחס לכמות המדינות ביבשת.
| מדינה | כינון היחסים | החלפת שגרירים וקונסוליות | הערות |
| --- | --- | --- | --- |
| אוסטרליהאוסטרליה | 1941 (לפני פיצול סין) |  לסין שגרירות בקנברה, וקונסוליות באדלייד, בריזביין, מלבורן, פרת' וסידני.  לאוסטרליה שגרירות בבייג'ינג, וקונסוליות בצ'נגדו, גואנגג'ואו, שאנגחאי ושן-יאנג. |  ב-1949 הכירה אוסטרליה ברפובליקה הסינית, וב-1972 העבירה את ההכרה לרפובליקה העממית של סין. |
| איי מרשלאיי מרשל |  | בין המדינות אין יחסים דיפלומטיים |  סין לא מעוניינת בקשר עם איי מרשל משום שהיא מבין 13 המדינות שמכירות בטאיוואן, ואפילו מחזיקה שגרירות בניו טאיפיי. |
| איי שלמה איי שלמה | 15 בספטמבר 2019 |  נכון ל-15 ביוני 2020 אין בין המדינות החלפת שגרירים או קונסוליות |  עד ה-15 בספטמבר 2019 הכירו איי שלמה בדומה לאיי מרשל, טובאלו, נאורו ופלאו רק בטאיוואן. |
| טובאלו טובאלו |  | בין המדינות אין יחסים דיפלומטיים |  טובאלו מכירה בטאיוואן (הרפובליקה הסינית) ועל כן אינה מכירה בסין.  המדינה היחידה המחזיקה שגרירות דיפלומטית בטובאלו היא טאיוואן |
| ונואטו ונואטו | 26 במרץ 1982 |  לסין שגרירות בפורט וילה  לוונואטו שגרירות בבייג'ינג |  המדינות מקיימות יחסים חינוכיים, תרבותיים, צבאיים וכלכליים |
| טונגה טונגה | 1998 |  לסין שגרירות בנוקואלופה.  לממלכת טונגה שגרירות בבייג'ינג. |  סין עזרה לטונגה, בדומה למדינות איים אחרות באזור האוקיינוס השקט להתמודד עם רעידת אדמה והתפרצויות הרי געש.   |
| מיקרונזיה מיקרונזיה | 11 בספטמבר 1989 |  לסין שגרירות בפליקיר  למיקרונזיה שגרירות בבייג'ינג |  מיקרונזיה פתחה שגרירות בסין על אף שפתחה בעולם רק ארבע שגריריות |
| נאורו נאורו |  | בין המדינות אין יחסים דיפלומטיים |  נאורו אינה מכירה ברפובליקה העממית של סין אלא רק בטאיוואן |
| ניו זילנד ניו זילנד | 1972 |  לסין שגרירות בולינגטון, וקונסוליות באוקלנד וכרייסטצ'רץ'  לניו זילנד שגרירות בבייג'ינג, וקונסוליות בצ'נגדו, גואנגג'ואו ושאנגחאי |  מתוך כ-120 חברים בפרלמנט של ניו זילנד, שניים הם סיניים. |
| סמואה סמואה | 1976 |  לסין שגרירות באפיה  לסמואה שגרירות בבייג'ינג |  סין מסייעת לסמואה עם חובות, וגם תרמה לה כסף לשיפור החינוך |
| פיג'י פיג'י | 1975 |  לסין שגרירות בסובה  לפיג'י שגרירות בבייג'ינג |  שתי המדינות חתמו על הסכמי שיתוף פעולה בשנים 1997 ו-2001 |
| פלאו פלאו |  | נכון לשנת 2020 אין יחסים דיפלומטיים בין המדינות |  פלאו היא מ-13 המדינות בעולם שמכירות בטאיוואן, ולא ברפובליקה העממית של סין |
| פפואה גינאה החדשה פפואה גינאה החדשה | 1976 |  לסין שגרירות בפורט מורסבי  לפפואה גינאה החדשה שגרירות בבייג'ינג |  שר החוץ הטיוואני ניסה בניסיון כושל לכונן יחסים עם פפואה גינאה החדשה |
| קיריבטי קיריבטי | ספטמבר 2019 |  לסין שגרירות בדרום טאראווה  לקיריבטי שגרירות בבייג'ינג |  בשנת 1980 כוננו יחסים בין קיריבטי לסין לראשונה אך אלו הופסקו בשנת 2003 וחזרו רק בספטמבר 2019 לאחר שאיי שלמה חזרו ליחסים עם סין. |
יחסים עם מדינות העולם > אמריקה הצפונית

| מדינה | כינון היחסים | החלפת שגרירים וקונסוליות | הערות |
| --- | --- | --- | --- |
| ארצות הברית ארצות הברית | דצמבר 1943 לפני פיצול סין. 1979 לאחר פיצול סין |  לסין שגרירות בוושינגטון די. סי., וקונסוליות בשיקגו, יוסטון, לוס אנג'לס, ניו יורק וסן פרנסיסקו.  לארצות הברית שגרירות בבייג'ינג, וקונסוליות בצ'נגדו, גואנגג'ואו, שאנגחאי, שניאנג וווהאן |  ראה פסקה יחסים עם ארצות הברית |
| איי בהאמה איי בהאמה | 23 במאי 1997 |  לסין שגרירות בנסאו.  לאיי בהאמה שגרירות בבייג'ינג. |  סין ואיי בהאמה מקיימות קשרי מסחר טובים. |
יחסים עם מדינות העולם > אמריקה הדרומית*

| מדינה | כינון היחסים | החלפת שגרירים וקונסוליות | הערות |
| --- | --- | --- | --- |
אורוגוואי אורוגוואי: 
אנטיגואה וברבודה אנטיגואה וברבודה: 
אקוודור אקוודור: 
ארגנטינה ארגנטינה: 
בוליביה בוליביה:
יחסים עם יפן

הרפובליקה הסינית המאוחדת (לפני הפיצול עם טאיוואן) ראתה ביפן איום בחצי הראשון של המאה ה-20, כמו במלחמת סין–יפן הראשונה והשנייה. עם הקמתה של טאיוואן ב-1949, הכירה יפן רק בטאיוואן, אך בשנת 1972 העבירה את ההכרה לרפובליקה העממית של סין כמו רוב מדינות העולם.
יחסים עם ישראל

היחסים ההיסטוריים בין ישראל לסין ידעו עליות ומורדות רבות, את יחסים אלו מקובל לחלק לארבעה שלבים בהיסטוריה, וכן הקשר לפני הכרזת העצמאות של מדינת ישראל.
יחסים עם ישראל > מהצהרת בלפור עד קום המדינה ופיצול סין

במהלך ההיסטוריה לא ניכר כי הייתה אנטישמיות רבה בסין. כבר במאה ה-8 לספירה הגיעו יהודים לסין על ידי דרך המשי, עם זאת רק כ-400 שנה לאחר מכן נראו עדויות של יהודים בסין.
לאחר הצהרת בלפור, ההסתדרות הציונית החלה ליצור יחסים דיפלומטיים עם מדינות העולם, רק לאחר מלחמת העולם השנייה כאשר הגיעו יהודים רבים, ובהם בחורי ישיבת מיר לסין, החלו יחסים דיפלומטיים בין ההסתדרות הציונית לסין. בהצבעה באומות המאוחדות אודות הקמת מדינת ישראל נמנעה סין מההצבעה.
יחסים עם ישראל > שלב ראשון: יחסים טובים, מפיצול סין עד 1955

בשנת 1949 התפצלה סין לטאיוואן (הרפובליקה הסינית), ולרפובליקה העממית של סין, עד פברואר 1949 הוכרה רק טאיוואן ואילו הרפובליקה העממית של סין עוד לא הכריזה על עצמאותה, טאיוואן הודיע כי היא תכיר בישראל, אם זו תקבל מושב באומות המאוחדות. באוקטובר 1949 הכריזה סין על עצמאות, רוב מדינות העולם בחרו באותו שלב להכיר דווקא ברפובליקה הסינית, אולם ישראל הכירה דווקא בסין העממית. הקשרים בין ישראל לסין העממית נשארו טובים עד 24 באפריל 1955.
יחסים עם ישראל > שלב שני: ניתוק יחסים 1955 עד 1976

ב-24 באפריל 1955 הוכרו בסין הזכויות של העם הפלסטיני מבלי להזכיר את ישראל, החל מאותה שנה התדרדרו היחסים בין סין לישראל.
ראו גם

יחסי אפריקה–סין
לטאות ממושקפות

| לטאות ממושקפות |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: לטאות
אינפרא־סדרה:: דמויי לטאה
משפחה:: לטאות ממושקפות
שם מדעי
 Gymnophthalmidae ‏פיטזינגר, 1826

Potamites montanicola
לטאות ממושקפות (שם מדעי: Gymnophthalmidae) הן משפחה בת כ-290 מינים של לטאות מקבוצת דמויי לטאה, בעלות עפעפיים שקופים המזכירים משקפיים ומכאן שמן. שונות מהשממיות בכך שעיניהן יכולות לנוע במקומם.
לטאות אלה קטנות, נחבאות אל הכלים וחלקן חסרות רגליים או בעלות גפיים אחוריים לא מפותחים. הן קרובות ללטאיים למרות דמיונן לשממיות. תפוצתן באזורים טרופיים ברחבי אמריקה הדרומית ואמריקה המרכזית. חיות בין סלעים או גזעים מתים ומחפשות שם טרף קטן.
מיון

| 0 | 1 | 2 |
| --- | --- | --- |
|  סוג ומין יחיד Adercosaurus vixadnexus  סוג ומין יחיד Amapasaurus tetradactylus  Anadia  Anotosaura  Arthrosaura  Aspidolaemus  Arthroseps  סוג ומין יחיד Alexandresaurus camacan  Bachia  Calyptommatus  סוג ומין יחיד Caparaonia itaiquara  Cercosaura  Colobodactylus  סוג ומין יחיד Colobosaura modesta  Colobosauroides  סוג ומין יחיד Dryadosaura nordestina  Echinosaura  סוג ומין יחיד Ecpleopus gaudichaudii  Euspondylus  Gymnophthalmus  Heterodactylus  סוג ומין יחיד Iphisa elegans  סוג ומין יחיד Kaieteurosaurus hindsi |  Leposoma  סוג ומין יחיד Marinussaurus curupira  Macropholidus  Micrablepharus  Neusticurus  סוג ומין יחיד Nothobachia ablephara  Ophiognomon  Opipeuter  סוג ומין יחיד Pantepuisaurus rodriguesi  Pantodactylus  Petracola  Pholidobolus  Placosoma  Prionodactylus  Procellosaurinus  Proctoporus  סוג ומין יחיד Psilophthalmus paeminosus  Ptychoglossus  סוג ומין יחיד Rhachisaurus brachylepis  Riolama  סוג ומין יחיד Scriptosaura catimbau  סוג ומין יחיד Stenolepis ridleyi  סוג ומין יחיד Teuchocercus keyi  Tretioscincus  Vanzosaura |  |
הסוג אלופוגלוסוס (Alopoglossus) הועבר למשפחה קרובה עצמאית - אלופוגלוסיים (Alopoglossidae).
לטאת הארמדילו

| לטאת הארמדילו |
| --- | --- |

מצב שימור
 מצב שימור: קרוב לסיכון קרוב לסיכון (NT) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: Scleroglossa
משפחה:: קורדיליים
סוג:: לטאת הארמדילו
מין:: לטאת הארמדילו
שם מדעי
 Ouroborus cataphractus ‏בויה, 1828
תחום תפוצה


קורדיל הארמדילו מתגלגל
לטאת הארמדילו או קורדיל הארמדילו (שם מדעי: Ouroborus cataphractus) הוא מין זוחל קטן ממשפחת הקורדליים המצוי במדבריות ואזורים יבשים בחופיה המערביים של דרום אפריקה. זהו המין היחיד בסוגו.
אורכו של 7.5-10 ס"מ והוא בעל קשקשים משוריינים בחום וצהוב לכל אורך גופו. הראש גדול וישנה עטרה סביבו לכל אורכו עד לשפתיים ולעיניים השחורות. תחתית הגוף שחורה.
הקורדיל חי באזורים יבשים בקרבה לסלעים והוא מצוי בחבורות של עד 30 פרטים המתחממות על הסלעים בבקרים ואחרי הצהריים. הזכרים טריטוריאליים ומזדווגים עם הנקבות השוכנות על סלעי החימום שלהם. בשונה ממרבית הלטאות הם יולדים צאצאים חיים.
הקורדילים נשמרים מאויבים היכולים להפתיע אותם והם אינם מתרחקים הרבה מהסלעים. אם טורף תופס את הקורדיל הוא יתגלגל לכדור וינשוך את זנבו כך שכל גופו יהיה מוקף בקוצנים גדולים, בדומה לארמדילו.
הוא ניזון מחרקים, פרוקי רגליים והפרטים הגדולים יאכלו גם חולייתנים קטנים.
הערות שוליים

↑  לטאת הארמדילו באתר הרשימה האדומה של IUCN
לטאות מסולסלות-זנב

| לטאות מסולסלות-זנב |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: דמויי איגואנה
אינפרא־סדרה:: דמויי איגואנה
משפחה:: לטאות מסולסלות-זנב
סוג:: לטאה מסולסלת-זנב
שם מדעי
 Leiocephalidae ‏גריי, 1827

לטאות מסולסלות-זנב (שם מדעי: Leiocephalidae) היא משפחת לטאות החיות בין העצים באיים הקאריביים והם קרובי משפחתם של האיגואנות ושל החרדוניים. משפחה זו נחשבת לעיתים לתת-משפחה של טרופידוריים והם אכן דומים להם. אורכם 5-14 ס"מ והם בעלי פסים קטנים על גופם, ראש קטן ורגליים ארוכות. הם מטפסים על עצים או סלעים רוב זמנם. במשפחה זו סוג יחיד - לטאה מסולסלת-זנב (Leiocephalus) ובו 29 מינים.
מיון

משפחת לטאות מסולסלות-זנב (Leiocephalidae)
סוג לטאה מסולסלת-זנב (Leiocephalus )
מין Leiocephalus anonymous
מין Leiocephalus apertosulcus
מין Leiocephalus barahonensis
מין Leiocephalus carinatus
מין Leiocephalus cubensis
מין Leiocephalus cuneus
מין Leiocephalus endomychus
מין Leiocephalus eremitus
מין Leiocephalus etheridgei
מין Leiocephalus greenwayi
מין Leiocephalus herminieri
מין Leiocephalus inaguae
מין Leiocephalus jamaicensis
מין Leiocephalus loxogrammus
מין Leiocephalus lunatus
מין Leiocephalus macropus
מין Leiocephalus melanochlorus
מין Leiocephalus onaneyi
מין Leiocephalus personatus
מין Leiocephalus pratensis
מין Leiocephalus psammodromus
מין Leiocephalus punctatus
מין Leiocephalus raviceps
מין Leiocephalus rhutidira
מין Leiocephalus schreibersii
מין Leiocephalus semilineatus
מין Leiocephalus stictigaster
מין Leiocephalus vinculum
יעד

ערך זה עוסק במושב בישראל. אם התכוונתם למשמעות אחרת, ראו .
| --- | --- |
מבנה ציבור במושב יעדמבנה ציבור במושב יעד
מדינה: ישראל ישראל
מחוז: הצפון
מועצה אזורית: משגב
גובה ממוצע: ‎263 מטר
תאריך ייסוד: 1974
תנועה מיישבת: תנועת המושבים
סוג יישוב: מושב
נתוני אוכלוסייה לפי הלמ"ס לסוף 2022
  - אוכלוסייה: 776 תושבים
    - שינוי בגודל האוכלוסייה: ‎6.6% בשנה
 מפת מיקום  מפה דינמית   (למפת הגליל המערבי מוגדלת) יעד(למפת הגליל המערבי רגילה) יעד(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום יעד(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום יעד32°52′44″N 35°14′35″E﻿ / ﻿32.8788279867788°N 35.2431252280708°E﻿ / 32.8788279867788; 35.2431252280708  heמפת היישובים של מועצה אזורית משגב (in English: Misgav Regional Council) באדום - יעד בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 9 מתוך 10
http://www.yaad.org.il
יַעַד הוא מושב בגליל התחתון, הנמצא בתחומי מועצה אזורית משגב, ליד שעב. המושב נושק ליער שגב.
היסטוריה

גרעין יעד התגבש סביב כ-15 בוגרי המחזור הראשון של לימודי מדעי המחשב בטכניון בראשית שנות ה-70. בסוף 1974, עוד לפני כינונה הרשמי של תוכנית המצפים ל"ייהוד הגליל", שרצו להמשיך לגור בסמיכות. מנהל מחוז הצפון של הסוכנות היהודית, שמעון רביד, שבאותה תקופה חיפש גרעין להקמה של כפר תעשייתי (כפ"ת) מצא אינטרס משותף עם גרעין יעד, וכך הוקם הכפ"ת הראשון. בסוף 1974 עלו לאתר זמני וביוני 1975 התגוררו 17 משפחות מהגרעין באתר הקראוונים יבור ובגרעין היו עוד כ-13 משפחות שהתכוונו לעבור לאתר היישוב עם הקמת יישוב הקבע. בדצמבר 1976 פורסם שהיישוב יוקם בקרוב ושהשטח להקמת היישוב כבר אותר.
המושב הוקם על אדמות הכפר הערבי מיעאר, אשר נכבש ופונה מתושביו ב-18 ביולי 1948 במסגרת מבצע דקל. הכפר הערבי הוקם על שרידי חורבת מיעאר. מאז ובמשך העשורים הבאים ניסו תושבי מיעאר לחזור לכפרם, אך בקשותיהם נדחו מסיבות שונות. ב-1967 נהרסו בתי מיעאר האחרונים. השריד הבנוי היחיד שנותר ממיעאר כיום הוא בית הקברות של הכפר, שנמצא בשטח יעד.
אנשי יעד עלו לאתר הקבע שלהם בנובמבר 1978. בתחילת 1979 היו ביישוב 24 משפחות שהתפרנסו ממכירת שירותי מחשוב, חממת ורדים לייצוא, משרד אדריכלי ומפעל אלקטרוניקה.
חברי יעד מילאו תפקיד חשוב בהקמתה של המועצה האזורית משגב על מוסדותיה: אריק רז, ראש המועצה הראשון, הוא אחד ממייסדי יעד, כמו גם ד"ר אלי מנברג, המנהל-מקים של בית הספר האזורי; אליהו שטרן הוא מנהל-מקים של החממה הטכנולוגית וצביקה וייסברוד, ששימש כמנהל החברה הכלכלית של המועצה.
בין תושבי יעד יזמים רבים. בתקופה השיתופית הוקמו בית תוכנה, מפעל אלקטרוניקה שהתמחה בשקילה ובקרה, משרד תכנון שהיה הגדול בצפון הארץ. לאחר שיעד הפך למושב עובדים, המשיכו מפעליו לפעול, הפעם בבעלות פרטית ובנוסף אליהם הוקמו עסקים רבים נוספים כדוגמת חברת בי.או.אס. שהוקמה על ידי איזי גל, משרד תכנון נוף, שהוקם על ידי עליזה רפפורט-רוטמן או סדנת נפחות, שהוקמה על ידי שוקי זרח.
למרות זאת מרבית התושבים עובדים מחוץ למושב.
חינוך ותרבות

במושב פעוטונים, גנים ומסגרות לילדים עד שעות אחר הצהרים. רוב ילדי המושב לומדים בבי"ס יסודי משגב ולאחר מכן בחטיבת ביניים ותיכון משגב.
פעילות נוער מגוונת מתקיימת באמצעות רכזי הנוער, מטעם תנועת הנוער "האיחוד החקלאי". בנוסף מאורגנת פעילות חברתית ענפה בחופשות.
חיי הקהילה באים לידי ביטוי בדרכים שונות – מערכת חינוך שפועלת ביישוב, ניהול עצמי של היישוב באמצעות ועדות שמבוססות על התנדבות, פעילות תרבותית-קהילתית כמו ערבי תרבות, שירה, הרצאות, מסיבות, פעילות ויוזמות שונות.
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף יולי 2024 (אומדן), בכל יתר היישובים - לפי טבלה שנתית של למ"ס עבור

סוף 2022.
↑  הנתונים לפי טבלת מדד חברתי כלכלי של למ"ס נכון לשנת 2021
↑  אריק רז (ראש המועצה הראשון של מועצה אזורית משגב), לזכר שמעון רביד, א-להגוש: עיתון תושבי משגב, גיליון 577 נובמבר 2017, עמ' 22
↑  עפרה אליגון, וביעד כבר הייתם?, מעריב, 7 בנובמבר 1975
↑  אריה כנרתי, אכלוס הגליל, דבר, 20 ביוני 1975
↑  מנחם רהט, עוד 6 ישובים יוקמו בגליל - עד סוף מרס, מעריב, 15 בדצמבר 1976
↑  עמנואל הראובני, לקסיקון ארץ ישראל, משרד החינוך, מטח, 2010, עמ' 407
↑  עורך: יובל אלעזרי, לקסיקון מפה לארץ ישראל, מפה - מיפוי והוצאה לאור, 2003, עמ' 223
↑  הטלוויזיה החברתית, מפגש משותף על חורבות הכפר מיעאר, 7 בנובמבר 2017
↑  נורית פייג וראפע אבו ריא, שרידי ישוב מהתקופה ההלניסטית והרומית שנחשפו בחפירות מיעאר (יעד), באתר www.antiquities.org.il
1 2  ברק מאייר, מיעאר, באתר מקומות שהזמן שכח, ‏23 בפברואר 2022
↑  יוסף פריאל, התעוררות ביישוב הגליל, דבר, 16 בינואר 1979
| --- | --- |
בקרת זהויות :  NLI: 987007590408005171  VIAF: 248180207   WorldCat (עם VIAF): 248180207
יהודים בספורט הרומני

יהדות רומניה תרמה מקרבה ספורטאים לא מעטים לספורט ברומניה, חרף המכשולים (תופעות של אנטישמיות בקהל ואפילו בין השחקנים המתחרים וחקיקה אנטישמית מפלה) שעמדו בדרכם, הם רשמו הישגים מכובדים בתחומי ספורט מגוונים.
יהדות רומניה הקדימה את קריאתו של נורדאו, כבר ב-1 באוקטובר 1894, בבוקרשט, הוקמה "החברה לגימנסטיקה, סיף וקריאה אאורורה". באמצעות המחלקות להתעמלות, טניס שולחן, כדורסל וכדורעף אורגנה פעילות ספורטיבית ענפה.
יהדות רומניה שלחה נציגות למכביה הראשונה (1932) ולמכביה השנייה (1935) ולאחר הפסקה ארוכה, במהלכה היה שלטון קומוניסטי ברומניה, שלטון שלא איפשר השתתפות במכביות, חזרה יהדות רומניה להשתתף במכביות, במכביה החמש-עשרה (1997) ובמכביה השבע-עשרה (2005). התמעטות יהדות רומניה הביאה גם להצטמצמות הנציגות למכביות עד לאי שליחת נציגות.
אגודות ספורט יהודיות

לאחר מלחמת העולם הראשונה נוסדו ברומניה, ביוזמת פעילים ציונים, אגודות ספורט יהודיות הנושאות שמות עבריים. האגודות נוסדו בערי רומניה הגדולות, בהן הייתה אוכלוסייה יהודית משמעותית, "מכבי" בבירה, בבוקרשט, הגיבור קלוז' בבירת חבל טרנסילבניה, בבירת חבל בסרביה, בקישינב, בבירת חבל בוקובינה, בצ'רנוביץ, "הכוח" ו"מכבי" בבירת חבל מולדובה, ביאשי, "בר כוכבא" בסאטו מארה, "שמשון" בסיגט, "קדימה" בטימישוארה, "עבריה" ו"אחווה" בבראשוב ועוד.
בצ'רנוביץ, הייתה מסורת של ספורט יהודי עוד מתקופת היותה חלק מהאימפריה האוסטרו-הונגרית, כשנפתחה אגודת ספורט יהודית ב-1908 בשם "כחול לבן". בתקופה שבין שתי מלחמות העולם היו בצ'רנוביץ שתי אגודות ספורט יהודיות, מכבי צ'רנוביץ והכוח צ'רנוביץ, אולם באמצע שנות השלושים של המאה העשרים פורקה אגודת הכוח וחבריה הצטרפו למכבי.
אגודת מכבי בוקרשט בנתה בשכונה היהודית של בוקרשט אצטדיון כדורגל לתפארת, ששימש גם את הנבחרת הלאומית בחלק ממשחקיה. גם לאגודת הגיבור קלוז' היו מתקני ספורט ששימשו לאירוח תחרויות בינלאומיות בתחומים שונים, כגון: סיף, טניס שולחן ועוד. ב-1925 הוקמה במסגרת המועדון קבוצת כדוריד נשים, תשובה לקבוצת הכדורגל וכמה פעמים נערכו משחקי כדוריד נשים באצטדיון הבית כפתיח למשחקי הכדורגל.
ב-1932, בקישינב (אז בשם קישינאו) הצליחו אגודות ספורט יהודיות ברומניה לארגן "מכביה" עבור היהודים הרומנים. ב"מכביה" הרומנית לקחו חלק ספורטאים יהודים מקישינאו, פוקשאן, צ'רנאוץ, יאשי, קלראש, טיגינה ובוקרשט. ענפי הספורט היו כדורעף, טניס שולחן, התעמלות, אתלטיקה וכדורגל.
בספטמבר 1938, במסגרת הדיקטטורה המלכותית ברומניה, אורגנה מחדש סטרז'ה צריי והפכה לתנועה הנוער היחידה ברומניה ובכך פורקו כל המתחרים שלה, כולל מועדוני הספורט היהודים. אחרי המלחמה קמו מחדש חלק ממוסדות הספורט היהודי, אך לא לזמן רב, החלטה 589/1949 של משרד המשפטים הרומני הורתה על סגירת כל המוסדות היהודים, שאינם מיועדים לפולחן דתי.
אגרוף

מוצי ספאקוב, בן השכונה היהודית של בוקרשט, התחיל להתאגרף במכבי בוקרשט ב-1922 וזכה באליפות רומניה במשקל כבד ב-1923. הוא הגן על תוארו ונותר בלתי מנוצח עד שהגיעו הממשלות האנטישמיות, שהדירו את היהודים מהספורט. אחיו, מרקו ספאקוב, היה מאמן אגרוף.
אאורל ויינטראוב (1921 - 1995) היה מתאגרף מקצועני במשקל חצי בינוני ובינוני, שהשתתף ב-54 תחרויות מהן זכה ב-34, הפסיד ב-12 וב-4 מקרים סיים בתיקו. עם הפסקת קיומו של האגרוף המקצועני ברומניה למד בבית הספר למאמנים והתחיל לאמן והגיע עד לאימון נבחרת רומניה. ב-1958 עלה ארצה ובישראל היה למאמן נבחרת האגרוף הישראלית.
ויקטור זילברמן מתאגרף בעברו זוכה מדליית ארד במשקל חצי בינוני באולימפיאדת מונטריאול (1976)‏. הוא התאמן בהדרכתו של מרקו ספאקוב. בשנת 1969 הוא הגיע לגמר אליפות אירופה. הוא ייצג את רומניה, בשלוש אולימפיאדות רצופות, החל ממקסיקו סיטי 1968.
אתלטיקה

אליאס ברוך Elias Baruch היה אלוף רומניה בקפיצה משולשת בשנת 1949 ואידה וייץ Ida Weisz הייתה אלופת רומניה בזריקת דיסקוס ב-1972.
החלקה אמנותית

הכדורגלן אלמר הירש הצטיין גם בהחלקה אמנותית על הקרח וזכה שלוש פעמים בתואר אלוף רומניה.
התעמלות

אלה פישר מרומניה זכתה במקום השני בקרב רב (קרב 7), בהתעמלות נשים במכביה הראשונה.
טניס

לנקה זיסוביץ' פופר זכתה חמש פעמים באליפות רומניה בטניס בין השנים 1930 - 1938.
טניס שולחן

אנג'ליקה רוזיאנו הייתה שחקנית טניס שולחן, אשר זכתה 6 פעמים ברציפות באליפות העולם בטניס שולחן לנשים בשנים 1950 – 1955. הישג זה, שהוא יחיד במינו בהיסטוריה של טניס השולחן לנשים, מציב את רוזיאנו בשורה הראשונה של שחקניות טניס השולחן לדורותיהן ויש אשר סבורים כי היא ראויה לתואר השחקנית הגדולה בכל הזמנים. בסך הכל היא זכתה באליפות העולם בטניס שולחן ב-30 מדליות, מהן 17 מדליות זהב, 5 מדליות כסף ו-8 מדליות ארד. רוזיאנו, אשר לאחר נישואיה ללו רוזיאנו נקראה רוזיאנו-אדלשטיין, עלתה לישראל ב-1960 והספיקה לזכות במכביה השישית, שנערכה בשנת 1961 ובאליפות ישראל לנשים בשנים 1961 ו-1962.
פרקש פנט היה טניסאי שולחן, סגן אלוף עולם בטורניר לקבוצות (פראג 1936), 9 פעמים אלוף רומניה בזוגות ובזוגות מעורבים ומספר פעמים סגן-אלוף רומניה ביחידים ומאמן טניס שולחן.
ניקו נאומסקו (ניומן) הוא שחקן טניס השולחן הבולט ביותר ברומניה, שחקן שזכה במהלך הקריירה שלו ב-17 תארים, שש פעמים אלוף רומניה, יותר מכל טניסאי שולחן (גבר) רומני.
דר' סלומון מרומניה זכתה במכביה השנייה במקום הראשון בטניס שולחן, יחידות.